Torsdag eftermiddag udbrød der brand i stuelejligheden i en treetagers ejendom på Nordbovej i Hjørring. Omkring klokken 17 er branden slukket, og slukningsmandskabet har igen forladt ejendommen. Ifølge vagtchef ved Nordjyllands Politi Frank Liltorp er ingen personer kommet alvorligt til skade i forbindelse med branden, som man mener er opstået i et møbel i stuelejligheden. - Forbipasserende kan se, at der er ild i en stuelejlighed, og det er dem, der melder den. Der har været en del røg udveksling, og der er ikke nogen tvivl om, at opgangen har taget en del skade, siger Frank Liltorp. Tre personer fra opgangen blev kørt til observation på sygehus, da de følte ubehag, men er først på aftenen udskrevet igen. Brandstedet er endnu ikke frigivet, fordi politiet foretager nogle tekniske undersøgelser.

Opsummering:
Tre personer kørt på sygehus efter brand i Hjørring.